《出门见明月》
宋代·吕本中

出门见明月，入门思故人。故人如此月，一见一回新。

明月相见多，故人相见少。问尔何因缘，长似此月好。

故人在何处，南北东西路。明月在咫尺，夜夜庭前树。

明月莫亏缺，故人莫离别。愿月如故人，故人亦如月。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。